નરોડાના હરિદર્શન ચાર રસ્તા નજીક અવની ફ્લેટમાં રહેતા અને કોસ્મેટીકનો વેપાર કરતા કૃણાલભાઈ ત્રિવેદી (ઉં.૫૦), તેમના પત્ની કવિતાબેન ત્રિવેદી (ઉં.૪૫) અને તેમની ૧૬ વર્ષની દીકરી સીરી (ઉં.૧૬) તથા વૃધ્ધ માતા જયશ્રીબેન સાથે અવની ફ્લેટમાં ભાડાના મકાનમાં રહેતા અને કોસ્મેટીકનો વેપાર કરતા હતા. છેલ્લા ૨૪ કલાકથી તેમના સંબંધીઓ સતત તેમના ઘરના અલગ અલગ સભ્યોને ફોન કરી રહ્યાં હતા પણ કોઇ ફોન ઉપાડતુ ન હોય સંબંધીઓને શંકા ગઇ હતી. સંબંધીઓ નરોડા પોલીસને લઇને અવની ફ્લેટ પર દોડી આવ્યાં હતા. ઘર અંદરથી બંધ હોય પોલીસે તોડીને તપાસ કરતા મેઇન રૂમમાંથી જયશ્રીબેન ઝેરી દવાની અસરથી બેભાન હાલતમાં મળી આવતા તેમને તાત્કાલીક હોસ્પિટલ ખસેડાયા હતા. જ્યારે એક બેડરૂમમાં પતિ-પત્ની અને દીકરીનો મૃતદેહ ફાંસો ખાધેલી હાલતમાં મળી આવ્યો હતો.